90

ISIGIDIMI SAMAXOSA, DECEMBER 1 1585.

nkew’induna, “ itutu lombulali ” okwenene, ebelifanele ukuba libe laxonywa kwangeza nyanga zadlulayo ngesi senzo salo simdaka kangaka. Site isigwebo sona sawa ngelizwi elingatandabuziyo sisiti—“ Mfo ka Don, hamba Akunatyala! ”

Asingeke siyilibale indawo yokuba esisigwebo sincomeka kangaka, sif'umaneke ngokoyisa kobuciko bo Mteteleli wommangalelwa, owayengu Advocate Richard Solomon, ingqwenga yabateteleli base Rini, igcisa lase mtetweni wakowalo. Umfo obabete bazishwayimbana zezi nkamama- munge; wabeta o-Pelser batukuteta baman’ ukutshula amakobo, betung’ amabenya ; baqonda mhlope ukuba namhla kunamhla. Wamana ezifola ngazinye, ezibeka amatyeba inyaniso ezingabanga nakukululwa nganto ezibonise ukuba ufanele ukukululwa u Mr. Don, neziti wayelungisa ukuyibala incwadi amangalelwe ngayo namhla. Sinosizi ku- swela isituba sokuyifaka lonteto yake.

Kodwa elityala lifika nje ku Mr. Solomon selapulwe zonke impondwana ebezifuna ukwenza amakwiniba ngu Attorney Richard Rose-Innks ongomnye wabahlobo benyaniso malunga nati bantsundu e-Qonce. Lomfo ka Innes ngo yena walisungula kwanini elityala, waliququzelela kwase ntloko, ob’eti ese Burghersdorp wayepi, epanda, efuna ubunqina nenyaniso zalo ; singati ngokufutshane, lipumelele ngemigudu, nolungiselelo Iwake.

Iyabuleleka indawo yokuba u Mongameli we Jaji ye Nkundl’ Enkulu yama Tyala elicala letu, u Sir Jacob D. Barry iyindoda yenene, ete ngokucacileyo nangokundileka okusifaneleyo isihlalo sobugwebi, yawandlala umteto ama­ngalelwe ngawo lo Mfundisi ; yacaza ngobuciko obukulu into ayiyo umbulali, nentlobo zokubulala, nezigwebo zazo. Yangena kunene kwintlobo zobunqina balamacala ameleneyo, yabonisa mhlope ukuba uyanqinelwa u Mr. Don ukuba utete inyaniso, ufeze imfanelo emele wonke umntu olaulwa lunkwintshane Iwake kokulungi- leyo; akahlazisanga, akanyelisanga bani engazenzanga njalo yena ngesimilo sake. Ubefuna ubulungisa bunye, efuna ukuba kucace ukuba umntu ngumntu asinto yakufeketa nakuba emnyama. Yinteto ka Sir Jacob le ayisingise kwi Gubura elo, ebe yeye roti okwenene, ibukali, yabeta nalo yaloyisa, alabi nakuzinceda ukungezi nesigwebo esesi sibikile ngo Mr. Don esite ''Not Guilty.” Avakele eduma onke amabandla abezalise lo Nkundla yama Tyala ; waza u Mongameli-waba-Gwebi wamkulula umbanjwa ngezwi eliti,—“ Ndikwazisa, Mr. Don, ukuba akunattala ; ndiya ''kukulula, Abamangaleli bako abapumelelanga. Into “eya kukututuzela, yeyokuba zonke indawo ezizinqobo obe ''ulwela uxasa zona ngokwenjenje kwako, namhla “ zimiselekile.”

Kusele indawo inye ke mzi wakowetu. Lizwi esiqale ngalo. Elityala lingenxa yetu. ebengafanele lo Mfundisi ukuba nalahleko, ize sonwabe tina. Koba lihlazo oko.

’Ndawo iyiyimbi yile. Esisenzo asenzileyo siyukuputuma imixelo emininzi ebisel’ imka kanye kumntu omhlope ngenxa yezi mpato zokuswela ubulungisa ziya zisanda ngokwanda kweli lizwe. Kodwa kulo ndawo siqukumbela ngamazwi ka Mr. Don ayicanileyo inyaniso, awasingise kumawetu use Qonce awayeye kumkuza nge 20 ku Nov., mhla wafika ekaya. Ufike wati:—

 ''Qondani lendawo yokuba uninzi lwabamhlope beli ''lizwe luyigcobele nalo lendawo ndiyixaseleyo, kuba kwanje ngani ezondawo zizo ezizinqobo ekwenzeni ubulungisa pakati komntu wonke, babe kunjalo nje nabo betanda ''ukuba kuhlalelwane ngokulungelelwana. “Taruni! akuhlanga lungehlanga! Zenihlale nina ebulungiseni. nizipepe zonke izinto eziya kucapukisa, nezincungayo, nezibanga indleko ; nize msebenze, ninxulumane kwanabamhlope, nihlanganyele ilungelo lenu nonke.”

''ISENZO SOMKOHLISI.''

Kwi Cape Mercury ka Nov. 10, kushicilelwe incwadi, le ke iza kulandela, ibalwe ngu Mr. John J. Irvine ngesenzo sika Mr. Sprigg sokuvulela inkanti nentengiso yotywala pesheya kwe Nciba. Kolu Laulo kambe upete iwonga lokuba ngu Mgcini-Ndyebo-ye-Koloni; ngesi senzo keka- loku kuyawa nxanyelwe inzuzo yokwandisa i “Nxowa” ngokutshabalalisa tina. Lutshaba oluziswa ekaya ngabom apo lungafunwayo, ebekufanele ukuba wonke onako alucase lungekangeni nje, Kwanele ukutshatyalaliswa kwetu zimfazwe nezinye izenzo zobumpi zale minyaka idluleyo inganeno kweshumi ezinje ngokuhlutwa imihlaba nge sheyi, kusitiwa hambani niye kupiwa epangaleleyo kwa Qumbu, nezinye ezinxulumene nolaulo lweqela elitile esingayi kulubiza ngagama. Ude wacana u Mr. Irvine ukusitiya esi senzo ngegama lokuti, “ Sisenzo Somkohlisi.” iti incwadi yake:—

“ King William’s Town.

November 7, 1885.

“ Kubonakele emapepeni ukuba kwakuko intlanganiso yenkosi nezipakati zama Gcaleka, Ngqika na Mamfengu e Gcuwa, mayela kusuku lwe 3 ku November. Lontlanganiso yayiyeyokumangala ukuba u Rulumente anganiki mteto namvumelo yokuba kutengiswe utywala pesheya kwe Nciba, nokuba kungabiko mntu untsundu kuya kuvumeleka ukuba atengiselwe utywala nokuba ke buvu- nyelwe kwabamhlope.

Kute noko sekunjalo kwakokukona kumiswa umteto ngesaziso esibekwe igama le Ruluneli no J. Gordon Sppigg, wokuba kuvumelekile ukuba utywala butengiswe pesheya kwe Nciba kwinto yonke enje nge nkosi nezipakati zabantu abantsundu. Utsho wabonisa amabakala endawo ezimise inyawo zalomteto ekubeni butengiswe utywala kwabo bantu bacelayo bebongoza ukuba ingake yenziwe lonto ngu Rulumente. Uquba uti yonke lento ibonisa ukuba kuzaliseka izwi lika Sprigg, elihlale lisiti mazipeliswe inkosi zabantsundu, nakuba eyipimisela londawo ngeli qetsu lokutumela lomtshabalalisi wotywala bom-Lungu, ukuze bazitshabalalise ngokwabo. Utsho ke ati esi saziso siyinkohliso side siye kupela, kuba sinendawo esingati sinyule abatile abangatengiselwa obutywala, abanje nge nkosi namapakati, singe sinanto siyishiyileyo iyeyona ininzi emehlweni abantu, kanti lonto isingele pakati wonke ontsundu wapesheya kwe Nciba.

Utsho ati wake wenjenje kwa lo Sprigg ngokuhlutwa kwemipu ukuze kuvele imfazwe na Besutu, yenza indleko ezizigidi ezine zeponti (£4,000,000), ezi zapula le Koloni ngomtwalo wezi rafu. Le ke intoyona inengozi engapezulu 1d kuyo le Koloni. Utsho ati lento ayiqondeki ukuba itenina ukuba amapepa ayiyeke, angayinxwali, ayiriwule, ayiqwantise oku injenjenje ububi bayo.

Zouke intlanganiso zabazili zingezivuka ziyilwe into enje ububi bayo, nezimhlope nezintsundu. Zingati ukuba ezindawo zivukelwe zacaswa kunene ngabo bonke abantsundu kwano ninzi lwaba mhlope, u Rulumente anganyanzeleka ukuba awucite awububise lomteto xa ute wacaswa yinto yonke, kuba ukohlakele, umbitele izinto ezimbi kunene kuwo. Uligqebeqe lesheyi kwakanye, unjalo nje uyakuvelisa izinto ezimbi, nokupalala kwegazi, nokucita- kala kwabuntu abantsundu ngesi senzo asenzileyo u Rulumente, Kungenjalo, igama lika Mr. Sprigg liya kutana mba neziqalekiso eziman’ukuvelela eli lizwe linga- zange lonwabe.

Utsho wabonisa indawo ezimgwebayo u Mr. Sprigg kwi- senzo sake ngokuzeka-zeka emapepeni eminyaka ngeminya- ka inteto zake e Palamente, ebezigweba kwa esisenzo aze kuti citi kuso kwayena, abe ezigweba kwangomlomo wake.

Ufike akakanye inteto ka Mr. Sprigg ye 1874, ngo 27 ku May, pambi kwe Palamente, oko wati:—